Diari Oficial de la Generalitat Valenciana


Sumari del DOGV 5492, del 18-04-2007 (2007/4749)

RESOLUCIÓ de 2 d'abril de 2007, del conseller d'Agricultura, Pesca i Alimentació, per la qual es convoquen determinades línies d'ajuda gestionades per la Subsecretaria per a l'exercici 2007.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5492

Data del DOGV
:   18-04-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/4749


Data del document
:   02-04-2007

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * ajuda pública
    * ajuda a l'agricultura
    * màquina agrícola
    * suport econòmic

En l'article 47.11 del text refós de la Llei d'Hisenda Pública de la Generalitat Valenciana, aprovat per mitjà del Decret Legislatiu de 26 de juny de 1991, del Consell, s'exigix que en les bases reguladores de la concessió de subvencions s'indiquen la línia o les línies de subvencions que les financen i l'import global màxim que s'hi destina. Estos aspectes depenen de la llei anual de pressuposts, en estos moments la Llei 11/2006, de 27 de desembre, de la Generalitat Valenciana, de Pressuposts, per a l'exercici 2007.  
Per això, vista la proposta del subsecretari, en l'exercici de les funcions que tinc atribuïdes, resolc:  
Apartat primer  
Es convoquen les ajudes establides per a 2007 en les línies de subvencions regulades en les disposicions de la Conselleria d'Agricultura, Pesca i Alimentació indicades en este article i gestionades per la Subsecretaria. El termini de presentació de sol·licituds finalitzarà en la data que s'establix per a cada una d'estes.  
Les subvencions regulades en les disposicions de la Conselleria d'Agricultura, Pesca i Alimentació indicades en este article es concediran en l'exercici 2007 a càrrec de les línies de subvenció i pels imports globals màxims que es determinen, d'acord amb la Llei 11/2006, de 27 de desembre, de Pressuposts de la Generalitat Valenciana per a l'exercici 2007.  
Programa 714.20, "Ordenació i millora de les produccions agràries"  
Línia T0180  
Orde de 19 de febrer de 1993, del Ministeri d'Agricultura, Pesca i Alimentació, sobre mesures d'estímul i suport per a la promoció de noves tecnologies en maquinària i equips agraris (BOE núm. 52, de 2 de març de 1993).  
Orde de 29 de juliol de 2005, de la Conselleria d'Agricultura, Pesca i Alimentació, per a l'aplicació a la Comunitat Valenciana de l'Orde Ministerial de 19 de febrer de 1993 (DOGV núm. 5063, de 3 d'agost de 2005).  
Orde de 28 de juny de 2006, de la Conselleria d'Agricultura, Pesca i Alimentació, per la qual es modifica l'Orde de 29 de juliol de 2005 per a l'aplicació a la Comunitat Valenciana de l'Orde Ministerial de 19 de febrer de 1993, sobre mesures d'estímul i suport per a la promoció de noves tecnologies en maquinària i equips agraris.  
Import global màxim: 238.900 euros.  
Línia T6137  
Orde de 26 d'abril de 2006, de la Conselleria d'Agricultura, Pesca i Alimentació, per la qual es regula el procediment per a la sol·licitud, tramitació i concessió d'ajudes destinades a la reconversió de determinades espècies fructícoles.  
Import global màxim any 2007: 12.250 euros  
2008: 150.000 euros  
2009: 200.000 euros  
2010: 100.000 euros  
2011: 70.000 euros   
No obstant això, l'import global màxim de les ajudes quedarà condicionat a l'existència de crèdit adequat i suficient per a atendre-les en la llei de pressuposts de la Generalitat.  
Apartat segon  
En l'article 5 de l'Orde de 29 de juliol de 2005, de la Conselleria d'Agricultura, Pesca i Alimentació, per a l'aplicació a la Comunitat Valenciana de l'Orde Ministerial de 19 de febrer de 1993, modificada per mitjà de l'Orde de 28 de juny de 2006, en el punt 1 cal afegir al final del paràgraf "sempre que estiga en zona desfavorida".  
Apartat tercer  
En l'Orde de 29 de juliol de 2005 per a l'aplicació a la Comunitat Valenciana de l'Orde Ministerial de 19 de febrer de 1993, sobre mesures d'estímul i suport per a la promoció de noves tecnologies en maquinària i equips agraris, modificada per mitjà de l'=rde de 28 de juny de 2006, de la Conselleria d'Agricultura, Pesca i Alimentació, s'establix, en l'article 4.2, que el Pla d'Innovació Tecnològica serà publicat juntament amb l'import global màxim que ha de finançar les ajudes de cada exercici. D'acord amb això, s'aprova el Pla d'Innovació Tecnològica per a l'exercici 2007, amb la relació de maquinària i equips subvencionables que s'indiquen en l'annex I,   
Apartat quart  
El règim de recursos que procedix és el recurs de reposició davant del conseller, de conformitat amb les disposicions dels articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb les disposicions dels articles 10 i 46 de la Llei de Jurisdicció Contenciosa Administrativa.  
València, 2 d'abril de 2007.- El conseller d'Agricultura, Pesca i Alimentació: Juan Gabriel Cotino Ferrer  
ANNEX I  
Pla d'Innovació Tecnològica i barem  
1. Tecnificació de les faenes de sembra i plantació en cultius hortofructícoles, de plantes aromàtiques, etc.  
Barem: 2 punts.  
1.1. Sembradores directes.  
1.2. Equips d'anivellació amb làser i desempedregadores.  
1.3. Trasplantadores.  
1.4. Equips combinats de sembra i preparació del terreny.  
1.5. Equips multifuncionals per a la preparació del terreny en la sembra de l'arròs.  
1.6. Equips especials de desherbatge entre línies de cultius.  
2. Millora de les instal·lacions dels hivernacles i vivers destinats a producció hortofructícola.  
Barem: 4 punts.  
2.1. Equips especials de tractaments i fertirrigació.  
2.2. Equipament automàtic per a hivernacles.  
2.3. Sembradores de precisió.  
2.4. Mescladores de substrats.  
3. Mecanització de la col·locació i recollida de proteccions plàstiques.  
Barem: 4 punts.  
3.1. Equips combinats per a trasplantament i encoixinament.  
3.2. Maquinària per a la recollida i recuperació de plàstics.  
3.3. Maquinària per a la col·locació de plàstics.  
4. Distribució i manipulació de productes fitosanitaris, adobs i esmenes.  
Barem: 6 punts.  
4.1. Aplicadors-enterradors de fems, compost i llots.  
4.2. Nous equips de tractaments fitosanitaris.  
4.3. Nous equips d'aplicació d'herbicides.  
4.4. Nous equips de distribució de fertilitzants minerals.  
4.5. Emmagatzemament i distribució d'adobs líquids.  
4.6. Equips autopropulsats per a adobament i tractaments en el cultiu de l'arròs.  
5. Mecanització de les faenes de poda i formació de la planta.  
Barem: 6 punts.  
5.1. Equips de poda automàtica.  
5.2. Recollidores i trituradores de restes de poda de fruiters, cítrics, vinya, etc.  
5.3. Lligadores i altres equips per a formació d'emparrats i faenes connexes.  
6. Recol·lecció mecanitzada de productes agrícoles.  
Barem: 6 punts.  
6.1. Veremadores i remolcs especials.  
6.2. Recol·lectores d'hortalisses.  
6.3. Arrancadores i plataformes auxiliars.  
6.4. Equips de recol·lecció en cultius llenyosos i herbacis: plataformes, vibradors, recollidors pneumàtics, netejadores, eixugadores, peladores, carretons, elements d'ajuda a la paletització i equips de mesurament del moment òptim de recol·lecció.  
6.5. Segadores-lligadores de plantes aromàtiques.  
6.6. Recol·lectores adaptades a hivernacles.  
7. Subministrament de combustible per a usos agrícoles a zones desfavorides.  
Barem: 2 punts.  
7.1. Equipament automàtic per a distribució i subministrament de gasoil agrícola.  
8. Altres.  
Barem: 2 punts.  
8.1. Plataformes per al transport per carretera de la maquinària emprada en diversos cultius.  
8.2. Maquinària per a l'adequació de les conduccions d'aigua de reg.  
8.3. Equips per a destrucció i incorporació al sòl de les restes de collites i cultius.  
8.4. Carregadores telescòpiques.  
8.5. Altres tipus de maquinària que complisca els fins d'este pla d'innovació a criteri de l'òrgan competent amb un informe tècnic previ.